Кара Мустафа
Народна песен

chitanka.info

Болен ми лежи, море, Кара Мустафа;

де гиди болен Кара Мустафа!

Болен ми лежи, море, та ке да умрит;

де гиди болен Кара Мустафа!

— Кой ке ти носит, море, дългата пушка?

Де гиди болен Кара Мустафа!

— Нека я носит той хайдут Велко,

защо йе болье юнак од мене.

— Кой ке ти носит, море, острата сабя?

Де гиди болен Кара Мустафа!

— Нека я носит той хайдут Велко,

защо йе болье юнак од мене.

— Кой ке ти ява та врана коня?

Де гиди болен Кара Мустафа!

— Нека я ява той хайдут Велко,

защо йе болье юнак од мене.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.